1 ಸಾವಿರ ಫೋಟೋ, 380 ವಿಡಿಯೋ – ಶಿಶುಕಾಮಿ ಭಾರತೀಯನಿಗೆ ಜೈಲು ಶಿಕ್ಷೆ!

ನ್ಯೂಯಾರ್ಕ್: ಮಕ್ಕಳ ಅಶ್ಲೀಲ ಫೋಟೋ ಮತ್ತು ವಿಡಿಯೋಗಳನ್ನು ಸಂಗ್ರಹಿಸಿದ ಪ್ರಕರಣಕ್ಕೆ ಸಂಬಂಧಪಟ್ಟಂತೆ ಭಾರತೀಯ ವ್ಯಕ್ತಿಯೊಬ್ಬನಿಗೆ ಅಮೆರಿಕದ ಕೋರ್ಟ್ 4 ವರ್ಷಗಳ ಕಾಲ ಜೈಲು ಶಿಕ್ಷೆಯನ್ನು ವಿಧಿಸಿದೆ.

ಪಿಟ್ಸ್‍ಬರ್ಗ್ ನಿವಾಸಿ 28 ವರ್ಷದ ಅಭಿಜಿತ್ ದಾಸ್, ಅಪ್ರಾಪ್ತ ಮಕ್ಕಳ 1,000 ಅಶ್ಲೀಲ ಫೋಟೋ ಮತ್ತು 380 ವಿಡಿಯೋಗಳನ್ನು ಸಂಗ್ರಹಿಸಿದ್ದನು. ಆ ಪ್ರಕರಣಕ್ಕೆ ಸಂಬಂಧಿಸಿದಂತೆ ವಿಚಾರಣೆ ನಡೆಸಿದ ಫೆಡರಲ್ ಕೋರ್ಟ್ ಆರೋಪ ಸಾಬೀತಾದ ಹಿನ್ನೆಲೆಯಲ್ಲಿ 52 ತಿಂಗಳ ಜೈಲು ಶಿಕ್ಷೆಯನ್ನು ವಿಧಿಸಿದೆ.

ಮೆರಿಕದ ಕಾನೂನು ಪ್ರಕಾರ 18 ವರ್ಷದ ಒಳಗಡೆ ಇರುವ ಅಪ್ರಾಪ್ತರ ಅಶ್ಲೀಲ ಚಿತ್ರ, ವಿಡಿಯೋಗಳನ್ನು ಸಂಗ್ರಹಿಸುವುದು ಅಪರಾಧ. ಅಷ್ಟೇ ಅಲ್ಲದೇ ಮಕ್ಕಳ ಅಶ್ಲೀಲ ಚಿತ್ರ ನಿರ್ಮಾಣ, ಮಾರಾಟ ಮಾಡುವುದು, ಅಶ್ಲೀಲ ಚಿತ್ರಗಳಲ್ಲಿ ನಟಿಸುವುಂತೆ ಮನ ಒಲಿಸುವುದು, ಒತ್ತಾಯ ಮಾಡಿದರು ಅಪರಾಧ ಎಂದೇ ಪರಿಗಣಿಸಲ್ಪಡುತ್ತದೆ.

ಯಾವುದೇ ವ್ಯಕ್ತಿಯ ಮೇಲೆ ಈ ಮೇಲಿನ ಆರೋಪಕ್ಕೆ ಸಂಬಂಧಿಸಿದಂತೆ ಪ್ರಕರಣ ದಾಖಲಾದರೆ ಫೆಡರಲ್ ಕಾನೂನಿನ ಅಡಿಯಲ್ಲಿ ವಿಚಾರಣೆ ನಡೆಯುತ್ತದೆ.